# Jurnalul Oficial C 12A/15 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 12A |
| | |
| Ediţia în limba română | Comunicări şi informări | Anul 5915 ianuarie 2016 |

ISSN 1977-1029

Jurnalul Oficial

al Uniunii Europene

C 12A

Ediţia în limba română

Comunicări şi informări

Anul 5915 ianuarie 2016

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Curtea de Justiție a Uniunii Europene |
| 2016/C 012A/01 | Apel pentru depunerea de candidaturi | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Curtea de Justiție a Uniunii Europene

2016/C 012A/01

Apel pentru depunerea de candidaturi

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Curtea de Justiție a Uniunii Europene

| 15.1.2016 | RO | Jurnalul Oficial al Uniunii Europene | CA 12/1 |
| --- | --- | --- | --- |

15.1.2016

RO

Jurnalul Oficial al Uniunii Europene

CA 12/1

---

APEL PENTRU DEPUNEREA DE CANDIDATURI

(2016/C 012 A/01)

Postul de director al Direcției interpretare (gradul AD 14 sau AD 15) la Curtea de Justiție a Uniunii Europene de la Luxemburg va deveni în curând vacant. Acest post urmează să fie ocupat potrivit articolului 29 alineatul (2) din Statutul funcționarilor Uniunii Europene.

Misiunea Direcției de interpretare a Curții de Justiție a Uniunii Europene (1) constă în sprijinirea activității jurisdicționale a Curții de Justiție, a Tribunalului și a Tribunalului Funcției Publice prin furnizarea unei interpretări având un nivel de calitate foarte ridicat cu ocazia ședințelor de audiere a pledoariilor și a altor reuniuni organizate de instituție.

Direcția de interpretare trebuie să facă față unui volum de muncă în creștere și, eventual, unei modificări a metodelor sale de lucru, controlând totodată cheltuielile referitoare la interpretare. În același timp, calitatea foarte ridicată a serviciului de interpretare rămâne indispensabilă pentru buna funcționare a unei instituții multilingve și pentru calitatea justiției europene.

Aflat sub autoritatea directă a grefierului, directorul va trebui să organizeze și să motiveze un serviciu compus din aproximativ 80 de funcționari, din care 75 de interpreți de conferință, la care se adaugă la nevoie agenți interpreți de conferință (a.i.c.) acreditați, și va trebui să activeze într-un context interinstituțional, păstrând însă specificitatea instituției.

Candidații, resortisanți ai unuia dintre statele membre ale Uniunii Europene, vor trebui să aibă cunoștințe atestate printr-o diplomă universitară sau de nivel universitar. Aceștia vor trebui să fie apți să conducă și să coordoneze activitatea unei unități administrative importante. Se cer cunoștințe și experiență aprofundate referitoare la natura atribuțiilor postului. Această experiență profesională trebuie să fie de cel puțin zece ani. O experiență profesională în domeniul interpretării de conferință va fi apreciată.

Candidații vor trebui să facă dovada unei cunoașteri aprofundate a unei limbi oficiale a Uniunii Europene și a unei bune cunoașteri a altor două limbi oficiale. Se va ține de asemenea seama de cunoașterea altor limbi. Din rațiuni legate de natura serviciului, pe lângă o bună cunoaștere a limbii franceze, directorul va trebui să facă dovada unei bune cunoașteri a limbii engleze.

Depunerea candidaturilor

Candidații la ocuparea acestui post sunt invitați să transmită Curții de Justiție candidatura lor numai prin e-mail la următoarea adresă appel_candidatures@curia.europa.eu, până cel târziu la 12 februarie 2016, ora 17.00. Această candidatură va fi însoțită de un curriculum vitae detaliat și de orice alt document util. Candidații vor trebui de asemenea să anexeze la actul lor de candidatură un memoriu de maximum cinci pagini cu privire la rolul și la atribuțiile directorului Direcției de interpretare, precizând ce anume îi califică, în opinia lor, pentru ocuparea acestui post.

Luxemburg, 1 decembrie 2015.

---

(1)  Informații suplimentare cu privire la Curtea de Justiție a Uniunii Europene, precum și cu privire la Direcția de interpretare sunt disponibile pe site-ul internet al instituției www.curia.europa.eu

---